Una dintre cele mai solicitate vacanţe pentru perioada sărbătorilor de iarnă este Laponia, regiune cunoscută şi ca "Ţara lui Moş Crăciun". Turiştii care au avut deja ocazia de a merge în vizită acasă la Moş Crăciun susţin că o astfel de vacanţă garantează cele mai spectaculoase experienţe pentru familiile cu copii, cu atât mai mult în preajma Crăciunului, când copiii sunt cuprinşi de magia sărbătorilor.
Ca atare, agenţia de turism Eturia în colaborare cu antreprenorul Răzvan Pascu au anunţat deja lansarea a 4 zboruri directe charter spre Laponia în perioada sărbătorilor de iarnă, cu plecare din Bucureşti pe 13, 18, 22 şi 26 Decembrie 2024.
În vizită la Moş Crăciun în perioada sărbătorilor de iarnă
Cei care aleg o astfel de vacanţă în Laponia, o destinatie la doar 4 ore de Bucureşti cu zbor direct charter, sunt preponderent familiile cu copii, dar şi adulţi care încă mai cred în magia lui Moş Crăciun. Situată în zona Cercului Polar de Nord, Laponia este o lume de basm, ce se întinde între Rusia, Suedia şi Norvegia şi cuprinde aproximativ o treime din întreaga suprafaţă a Finlandei. Cei care ajung aici vizitează în mod special zonele Levi, cea mai mare staṭiune de ski din Finlanda, precum şi Rovaniemi.
Admirarea Aurorei Boreale, plimbări cu sania trasă de câinii husky ori de reni, tururi cu snowmobilul, pescuitul la copcă, traversarea Cercului Polar şi, bineînţeles, vizitarea satului lui Moş Crăciun şi implicit a Oficiului Poştal unde Moşul şi spiriduşii săi primesc toate scrisorile copiilor de pretutindeni, ori diverse sporturi de iarna, cum ar fi schiatul sau snowboarding-ul sunt printre principalele activităţi de care turiştii se pot bucura în timpul unei excursii în Laponia.
5, 6 sau 7 zile acasă la Moş Crăciun cu Eturia şi Răzvan Pascu. Plecări pe 13, 18, 22 sau 26 Decembrie
Agenţia de turism Eturia în colaborare cu Răzvan Pascu, cunoscutul consultant în marketing turistic, au creat şi anul acesta 4 pachete de vacanţă cu zbor direct charter din Bucureşti spre Laponia în perioada Crăciunului. Mii de turişti români au călătorit până acum cu Eturia şi Răzvan Pascu în Laponia, fiind al patrulea an la rând când aceştia organizează chartere pentru această destinaţie. O parte dintre turişti se şi reîntorc în aceste grupuri de Laponia, fiind încântaţi de peisaje, activităţi, de magia locurilor, dar şi de organizarea si profesionalismul agenţiei şi însoţitorilor de grup la faţa locului.
,,Un sejur de cinci-şapte zile, cu zbor charter/direct, cazare la hoteluri de 4 stele în regim demipensiune şi facilităţi precum saună în cameră, animator român pentru copii pe toată durata călătoriei, transferuri, ghizi locali, asigurare de călătorie ṣi storno, îmbrăcăminte termoizolantă, însoţitori de grup din partea agenţiei şi câteva excursii incluse porneşte de la 2650 euro/adult şi de la 2.250 euro/copil" a declarat Sorin Stoica, CEO Eturia, agenţia de turism care propune această vacanţă turiştilor săi, amatori de călătorii în destinaţii deosebite.
"Mă bucur să fiu parte pentru al patrulea an la rând din acest proiect de poveste alături de partenerii mei de la Eturia. Vacanţele organizate de noi sunt sigure, fără bătăi de cap pentru turişti şi sunt foarte solicitate tocmai pentru că ne implicăm 110% în organizarea lor. Vom avea 4 plecări, pe 13, 18, 22 şi 26 Decembrie 2024, potrivite atât pentru cei care vor sa petreacă sărbătorile acasă în familie, cât şi pentru cei care vor să aibă parte de Crăciun sau Revelion cu multă zăpadă şi magie." a declarat Răzvan Pascu, consultant în marketing turistic şi antreprenor, partener al Eturia pe circuite in destinaţii exotice aparte.